ኣቶ ጅብሪል፡ ነዞም ዝፍጸሙ ዘለው ገበናት ቕትለት ሸኔ ተሓታቲ ምዃኑ ዘቕርቦ ካልእ ምኽንያት፡ ሰባት ክጉድኡ ከለው መንግስቲ ሰብ ቀቲሉ ኢሎም ኣብ ማሕበራዊ ሚዲያ ይጥቅዑ። ኣባላቶም ክቕተሉ ከለው'ውን 'ሰላማዊ ሰብ ብናይ መንግስቲ ሓይሊ ተቐቲሉ' ይብሉ ኢሉ። ኣብ ሞንጎ እቶም ዕጡቓት ሓይልታትን ኣኽበርቲ ጸጥታ መንግስትን ብዝፍጠር ዘሎ ናይ ተኹሲ ልውውጥ ግን፡ ንጹሃት ሰባት ይጉድኡ ከም ዘለው ይኣምን። "ቅድም ኢሉ ኣነ ኣብ ዝነበርኩሉ ቦታ ተኹሲ ከፊቶም፡ ናይ ሸኔ ሓይሊ እናንተንቀሳቐሰ እናርኣና፡ ኣብ መንጎ ህጻናት፣ ደቂ ኣንስትዮን ኣረጋውያንን ብምእታዎም ክንወቕዖም እናኽኣልና ተኹሲ ጠጠው ክብል ገይረ እየ" ይብል ኣቶ ጅብሪል። እታ ኣደ ብኸመይ ተቐቲላ?
